text: 16 Iskay kaq: Jesusqa, ruwasqanwan Jehovata riqsichillarqataq. Tatanpa kʼacha kayninta sumaqta rikuchisqanrayku, jinata nirqa: "Noqata rikuwajqa Tataytapis rikun", nispa (Juan 14:9). Chayrayku, imaynachus Jesús kasqanta —yuyayninta, wakkunata imaynatachus qhawasqanta ima— Evangeliospi ñawirispaqa, Tatanjina kasqanta nisunman. Arí, Jehovaqa, Jesusniqta sutʼita riqsichikurqa. ¿Imaraykú?